Document ID: 32002R2060

Kommissionens forordning (EF) nr. 2060/2002
af 20. november 2002
om ændring af forordning (EF) nr. 2019/94 for så vidt angår de certifikater, der kræves ved indførsel af restprodukter fra fremstilling af majsstivelse fra USA
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 20. juni 1992 om den fælles markedsordning for korn(1), senest ændret ved forordning (EF) nr. 1666/2000(2), særlig artikel 9, stk. 2, og
ud fra følgende betragtninger:
(1) I Kommissionens forordning (EF) nr. 2019/94 af 2. august 1994 om indførsel af restprodukter fra fremstilling af majsstivelse fra USA(3), ændret ved forordning (EF) nr. 396/96(4), er der fastsat særlige bestemmelser for at sikre, at det indførte produkt er i overensstemmelse med definitionen i den valgte toldkode. Blandt disse bestemmelser figurerer et certifikat, der udstedes af vådmølleindustrien i USA.
(2) Det kontor, der udsteder dette certifikat, er blevet erstattet af et andet. Navnet og adressen i dette certifikat bør derfor ændres. Det er i øvrigt hensigtsmæssigt at fastsætte, at udstedelsesdatoen anføres i dette certifikat.
(3) Der bør fastsættes en overgangsperiode for anvendelse af de certifikater, der blev udstedt inden nærværende forordnings ikrafttrædelse.
(4) Forordning (EF) nr. 2019/94 bør derfor ændres i overensstemmelse hermed.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I bilaget til forordning (EF) nr. 2019/94 udskiftes modellen til "Overensstemmelsescertifikatet" med modellen i bilaget til nærværende forordning.
Artikel 2
De certifikater, der i overensstemmelse med forordning (EF) nr. 2019/94 er udstedt inden nærværende forordnings ikrafttræden, er fortsat gyldige.
Denne forordning træder i kraft på tiendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. november 2002.

Labels: 3
17
18
20